pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ศบค.มท. เน้นย้ำผู้ว่าฯ ทั่วประเทศ ดึงภาคประชาชนร่วมสนับสนุนการปฏิบัติงานเจ้าหน้าที่บริเวณพื้นที่ชายแดน
วันอาทิตย์ที่ 23 พฤษภาคม 2564
ศบค.มท. เน้นย้ําผู้ว่าฯ ทั่วประเทศ ดึงภาคประชาชนร่วมสนับสนุนการปฏิบัติงานเจ้าหน้าที่บริเวณพื้นที่ชายแดน
ศบค.มท. เน้นย้ําผู้ว่าฯ ทั่วประเทศ ดึงภาคประชาชนร่วมสนับสนุนการปฏิบัติงานเจ้าหน้าที่บริเวณพื้นที่ชายแดน พร้อมสร้างการรับรู้ทุกภาคส่วน เฝ้าระวังและตรวจสอบผู้ลักลอบเข้าเมืองผิดกฎหมาย
วันนี้ (23 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ ศบค.มท. ได้แจ้งให้ผู้ว่าราชการจังหวัดในฐานะผู้อํานวยการรักษาความมั่นคงภายในจังหวัด (ผอ.รมน.จังหวัด) บูรณาการการปฏิบัติร่วมกับหน่วยทหารในพื้นที่ กองกําลังป้องกันชายแดน ตํารวจตระเวนชายแดน และหน่วยงานที่เกี่ยวข้อง ควบคุมและป้องกันการแพร่ระบาดของโรคโควิด-19 ของผู้ลักลอบเข้าเมืองจากประเทศเพื่อนบ้านบริเวณพื้นที่ชายแดน โดยเข้มงวดตรวจตรามิให้มีผู้ลักลอบเข้าเมืองและเคลื่อนย้ายแรงงานต่างด้าวเข้าประเทศโดยผิดกฎหมายตามเส้นทางหรือช่องทางธรรมชาติ รวมทั้งลาดตระเวนบริเวณพื้นที่ต่าง ๆ ตลอด 24 ชั่วโมง
เพื่อให้การควบคุมและป้องกันผู้ลักลอบเข้าเมืองที่ไม่ผ่านการตรวจและคัดกรองโรคตามมาตรการทางสาธารณสุข ซึ่งอาจเป็นสาเหตุของการแพร่ระบาดของโรคโควิด-19 เป็นไปอย่างมีประสิทธิภาพมากขึ้น นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้เน้นย้ําไปยังผู้ว่าราชการจังหวัดทุกจังหวัด สร้างการมีส่วนร่วมจากภาคประชาชนและอาสาสมัครด้านต่าง ๆ ในพื้นที่ ที่มีศักยภาพและความพร้อมสนับสนุนการปฏิบัติงานของเจ้าหน้าที่ฝ่ายทหาร ตํารวจ ฝ่ายปกครอง กํานัน ผู้ใหญ่บ้าน และเจ้าหน้าที่องค์กรปกครองส่วนท้องถิ่น โดยสนับสนุนการปฏิบัติงานเจ้าหน้าที่ฝ่ายทหารในการลาดตระเวน ตรวจตรา เฝ้าระวัง การลักลอบเข้าเมือง ผ่านช่องทางธรรมชาติตลอดแนวชายแดน 24 ชั่วโมง ด้วยการร่วมปฏิบัติงานตามความพร้อมและความเหมาะสมกับสภาพพื้นที่ รวมทั้งสนับสนุนการปฏิบัติงานของเจ้าหน้าที่ฝ่ายตํารวจ ด้วยการร่วมปฏิบัติงานช่วยเหลือเจ้าหน้าที่ ณ จุดตรวจ/จุดสกัด และจุดคัดกรองโรค ในเส้นทางหลัก เส้นทางรอง รวมถึงในพื้นที่หมู่บ้าน/ชุมชน นอกจากนี้ ให้สร้างการรับรู้ต่อทุกภาคส่วน ร่วมเฝ้าระวังและตรวจสอบผู้ลักลอบเข้าเมืองในทุกพื้นที่ หากตรวจพบหรือรับทราบข่าวสาร/เบาะแสให้แจ้งเจ้าหน้าที่ดําเนินการตามกฎหมายโดยเร่งด่วน รวมถึงชี้แจงทําความเข้าใจผู้ประกอบการโรงงาน สถานประกอบการ และหอพัก ให้ตรวจสอบแรงงานต่างด้าวที่ลักลอบเข้าเมือง หากพบว่ามีการจ้างแรงงานต่างด้าวที่ลักลอบเข้าเมืองหรือให้อาศัยพักพิง จะมีความผิดและถูกดําเนินการทางกฎหมาย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 23 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันอาทิตย์ที่ 23 พฤษภาคม 2564
ประกาศ ขสมก. ประจําวันที่ 23 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 23 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 23 พฤษภาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารธรรมดา สาย 32 เขตการเดินรถที่​ 7
2) พนักงานขับรถโดยสารธรรมดา สาย 47 เขตการเดินรถที่​ 4
รัฐบาลไทย-ข่าวทำเนียบรัฐบาล-รมว.วธ เป็นประธานในพิธี บันทึกเทปกิจกรรมปฏิบัติเป็นพุทธบูชา กิจกรรมส่งเสริมพระพุทธศาสนา เนื่องในเทศกาลวันวิสาขบูชา ประจำปีพุทธศักราช ๒๕๖๔
วันเสาร์ที่ 22 พฤษภาคม 2564
รมว.วธ เป็นประธานในพิธี บันทึกเทปกิจกรรมปฏิบัติเป็นพุทธบูชา กิจกรรมส่งเสริมพระพุทธศาสนา เนื่องในเทศกาลวันวิสาขบูชา ประจําปีพุทธศักราช ๒๕๖๔
บันทึกเทปกิจกรรมปฏิบัติเป็นพุทธบูชา กิจกรรมส่งเสริมพระพุทธศาสนา เนื่องในเทศกาลวันวิสาขบูชา ประจําปีพุทธศักราช ๒๕๖๔ ณ ศาลาการเปรียญ วัดพระเชตุพนวิมลมังคลารามราชวรมหาวิหาร
วันที่ ๒๑ พฤษภาคม ๒๕๖๔ เวลา ๑๕.๓๐ น. สมเด็จพระมหาธีราจารย์ กรรมการมหาเถรสมาคม และเจ้าอาวาสวัดพระเชตุพนวิมลมังคลารามราชวรมหาวิหาร ประธานสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ประธานในพิธี พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา และผู้บริหารกระทรวงวัฒนธรรม บันทึกเทปกิจกรรมปฏิบัติเป็นพุทธบูชา กิจกรรมส่งเสริมพระพุทธศาสนา เนื่องในเทศกาลวันวิสาขบูชา ประจําปีพุทธศักราช ๒๕๖๔ ณ ศาลาการเปรียญ วัดพระเชตุพนวิมลมังคลารามราชวรมหาวิหาร
รัฐบาลไทย-ข่าวทำเนียบรัฐบาล-ปลัด วธ. เป็นประธานฝ่ายฆราวาส ในพิธีบำเพ็ญกุศลถวายเป็นพระราชกุศลแด่ สมเด็จพระบูรพมหากษัตริยาธิราชเจ้า พิธีทำบุญอุทิศอดีตเจ้าอาวาส และบุพการีวัดยานนาวา
วันเสาร์ที่ 22 พฤษภาคม 2564
ปลัด วธ. เป็นประธานฝ่ายฆราวาส ในพิธีบําเพ็ญกุศลถวายเป็นพระราชกุศลแด่ สมเด็จพระบูรพมหากษัตริยาธิราชเจ้า พิธีทําบุญอุทิศอดีตเจ้าอาวาส และบุพการีวัดยานนาวา
พิธีบําเพ็ญกุศลถวายเป็นพระราชกุศลแด่ สมเด็จพระบูรพมหากษัตริยาธิราชเจ้า พิธีทําบุญอุทิศอดีตเจ้าอาวาส และบุพการีวัดยานนาวา
วันที่ ๒๒ พฤษภาคม ๒๕๖๔ เวลา ๑๕.๑๕ น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดพระราชทานพระบรมราชูปถัมภ์ พิธีบําเพ็ญกุศลถวายเป็นพระราชกุศลแด่ สมเด็จพระบูรพมหากษัตริยาธิราชเจ้า พิธีทําบุญอุทิศอดีตเจ้าอาวาส และบุพการีวัดยานนาวาโดยมี สมเด็จพระมหาธีราจารย์ กรรมการมหาเถรสมาคม เจ้าอาวาสวัดพระเชตุพนวิมลมังคลารามราชวรมหาวิหาร เป็นประธานฝ่ายสงฆ์ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานฝ่ายฆราวาส และมีนายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ เจ้าหน้าที่และประชาชนเข้าร่วมพิธีฯ ณ อาคารมหาเจษฎาบดินทร์ ชั้น ๓ วัดยานนาวา กรุงเทพฯ
รัฐบาลไทย-ข่าวทำเนียบรัฐบาล-ปลัด สธ. เผย รพ.มหาราชนครราชสีมา มีศักยภาพในการดูแลผู้ป่วยโควิดทุกระดับอาการ  พร้อมสร้างความเชื่อมั่นเกี่ยวกับวัคซีนโควิด
วันเสาร์ที่ 22 พฤษภาคม 2564
ปลัด สธ. เผย รพ.มหาราชนครราชสีมา มีศักยภาพในการดูแลผู้ป่วยโควิดทุกระดับอาการ  พร้อมสร้างความเชื่อมั่นเกี่ยวกับวัคซีนโควิด
ปลัดกระทรวงสาธารณสุขเผย โรงพยาบาลมหาราชนครราชสีมา มีศักยภาพดูแลผู้ป่วยโควิด 19 ทุกระดับอาการ รับส่งต่อจากโรงพยาบาลอื่นๆ มีเตียงรองรับเฉพาะผู่ป่วยโควิด 161 เตียง ดูแลผู้ป่วยแล้ว 364 คน พร้อมเดินหน้า ภารกิจฉีดวัคซีนให้กับประชาชน
ปลัดกระทรวงสาธารณสุขเผย โรงพยาบาลมหาราชนครราชสีมา มีศักยภาพดูแลผู้ป่วยโควิด 19 ทุกระดับอาการ รับส่งต่อจากโรงพยาบาลอื่นๆ มีเตียงรองรับเฉพาะผู่ป่วยโควิด 161 เตียง ดูแลผู้ป่วยแล้ว 364 คน พร้อมเดินหน้า ภารกิจฉีดวัคซีนให้กับประชาชน เปลี่ยนความกลัว เป็นความเข้าใจ ให้ความรู้ประชาชนเสริมพลัง กล้าฉีดวัคซีน
วันนี้ (22 พฤษภาคม 2564) ที่ โรงพยาบาลมหาราชนครราชสีมา นายแพทย์เกียรติภูมิ วงศ์รจิตปลัดกระทรวงสาธารณสุข ได้กล่าวถึงความพร้อมของโรงพยาบาลมหาราชนครราชสีมา ในการดูแลผู้ป่วยโควิด 19 ว่า โรงพยาบาลมหาราชนครราชสีมา เป็นโรงพยาบาลศูนย์ขนาดใหญ่ มีศักยภาพอุปกรณ์การแพทย์ครบครัน เมื่อเกิด สถานการณ์วิกฤตโรคโควิด 19 โรงพยาบาลแห่งนี้ จึงเป็นโรงพยาบาลหลักของจังหวัดนครราชสีมาในการดูแลผู้ป่วย โควิด 19 รวมถึงรับส่งต่อจากโรงพยาบาลอื่นๆ ด้วย โดยในระลอกเดือนเมษายนถึงวันที่ 22 พฤษภาคม 2564 จังหวัดนครราชสีมา มีผู้ป่วยโควิด 19 รวม 835 ราย โรงพยาบาลมหาราชนครราชสีมาให้การดูแลผู้ป่วยไปแล้ว 364 ราย ขณะนี้ มีผู้ป่วยยังรักษาตัวอยู่ในโรงพยาบาล 60 ราย ในจํานวนนี้มีผู้ป่วยอาการหนักต้องใส่ท่อช่วยหายใจ 6 ราย ใช้เครื่องช่วยหายใจ 3 ราย ภาพรวมมีเตียงรองรับผู้ป่วยโควิด 19 ทั้งหมด 161 เตียง นอกจากนี้ยังมีผู้ป่วยจาก ARI คลินิก ที่ต้องเฝ้าระวัง เข้ารักษาเพิ่มทุกวัน เมื่อวานนี้ (21 พฤษภาคม 2564)มี 295 ราย ซึ่งต้องใช้บุคลากรทางการแพทย์จํานวนมาก ดูแลผู้ป่วยในกลุ่มอาการต่างๆ รวมถึงต้องจัดสรรบุคลากรไปยังภารกิจฉีดวัคซีนให้กับชาวโคราชอีก แสดงให้เห็นถึงความพร้อมและศักยภาพในการดูแลประชาชนในพื้นที่
นายแพทย์เกียรติภูมิกล่าวต่อว่า สําหรับภารกิจฉีดวัคซีนโควิด 19 ให้กับประชาชนถือเป็นอีกหนึ่งภารกิจหลัก ที่บุคลากรกระทรวงสาธารณสุข ต้องเดินหน้าอาศัยความร่วมแรงร่วมใจของทุกคน ซึ่งโรงพยาบาลมหาราชนครราชสีมา สามารถดําเนินการได้อย่างดี เปลี่ยนความกลัว เป็นความรู้ โดยสื่อสารทําความเข้าใจ กับประชาชนให้ข้อมูลเกี่ยวกับวัคซีนโควิด 19 ที่ถูกต้องผ่านช่องทางต่าง ๆ โดยเฉพาะเฟสบุ๊คไลฟ์ มีบุคลากรทางการแพทย์คอยสร้างความเชื่อมั่น รวมถึงให้ประชาชนติดตามภารกิจการฉีดวัคซีนทุกวัน เน้นการสื่อสารบ่อย ๆ เพื่อสร้างความมั่นใจ เติมพลังให้เกิดความกล้า และอยากฉีดวัคซีน พร้อมทําระบบ “มหาราชพร้อม” เป็นอีกช่องทางหนึ่งให้ประชาชนลงทะเบียนเข้ารับการฉีดวัคซีน หลังการเปิดระบบ 2 วัน มีผู้ที่ลงทะเบียนเข้ามาจํานวนกว่า 40, 000 คน อีกทั้ง มีสายด่วน 044 235 777 และ 044 235 888 จํานวน 20 คู่สาย ให้คําปรึกษาเกี่ยวกับการลงทะเบียนฉีดวัคซีน และให้บริการฉีดวัคซีนทุกวัน ตั้งแต่เวลา 08.30 - 16.00 น. ไว้บริการประชาชน
*************************************** 22 พฤษภาคม 2564
รัฐบาลไทย-ข่าวทำเนียบรัฐบาล-กพฐ. ชี้แจงกรณีข้อวิจารณ์สภาพความเป็นอยู่ในบ้านพักครูที่มีสภาพทรุดโทรม
วันอาทิตย์ที่ 23 พฤษภาคม 2564
กพฐ. ชี้แจงกรณีข้อวิจารณ์สภาพความเป็นอยู่ในบ้านพักครูที่มีสภาพทรุดโทรม
เลขาธิการคณะกรรมการการศึกษาขั้นพื้นฐาน ระบุผู้บริหารสถานศึกษาสามารถเสนอของบประมาณจากต้นสังกัด หรือใช้เงินอุดหนุนของโรงเรียน เพื่อปรับปรุงซ่อมแซมสถานที่ให้อยู่ในสภาพปลอดภัยได้
เมื่อวันที่ 22 พฤษภาคม 2564 นายอัมพร พินะสา เลขาธิการคณะกรรมการการศึกษาขั้นพื้นฐาน กล่าวว่า กรณีที่มีครูโรงเรียนแห่งหนึ่งโพสต์คลิปวิดีโอพาชมสภาพความเป็นอยู่ของบ้านพักครูแห่งหนึ่ง โดยเฉพาะห้องน้ําที่มีสภาพทรุดโทรม เกิดกระแสวิจารณ์พร้อมเรียกร้องให้มีการจัดสรรงบประมาณมาดูแลบ้านพักครูให้เหมาะสมกว่านี้ ขอชี้แจงว่า การดําเนินการในการดูแลอาคารเรียน อาคารประกอบ รวมทั้งบ้านพักครูของสถานศึกษา เป็นหน้าที่ความรับผิดชอบ ของผู้บริหารสถานศึกษาที่จะดูแลตรวจสอบให้อาคารอยู่ในสภาพที่ดีมีความปลอดภัย หากเห็นว่าสภาพอาคารชํารุด ก็สามารถเสนอของบประมาณจากต้นสังกัดไปซ่อมแซมได้ หรือใช้เงินอุดหนุนของโรงเรียนปรับปรุงซ่อมแซมได้อยู่แล้ว กรณีที่เป็นข่าวได้มอบหมายให้สํานักงานเขตพื้นที่การศึกษาลงไปดูข้อเท็จจริงและดําเนินการปรับปรุงแก้ไขโดยด่วนแล้ว ดังนี้
1. สํานักงานเขตพื้นที่การศึกษาได้ให้คําแนะนําให้โรงเรียนซ่อมแซมอุปกรณ์ที่สามารถดําเนินการได้ก่อน เช่น กลอนประตู หน้าต่าง เปลี่ยนโถส้วม เทพื้น ปูกระเบื้อง ติดตั้งฝ้าเพดานเพื่อความปลอดภัย
2. ให้ทางโรงเรียนประมาณการค่าซ่อมแซมในวงเงินที่สํานักงานเขตพื้นที่การศึกษาสามารถจัดสรรได้ โดยจะจัดสรรงบประมาณจากงบสํานักงานเขตพื้นที่การศึกษาเพื่อบรรเทาความเดือดร้อนเบื้องต้น ซึ่งในส่วนการซ่อมแซมของโรงเรียนดังกล่าวรวมทั้งของโรงเรียนอื่นที่มีความเดือดร้อนจําเป็น หากมีวงเงินเกินที่สํานักงานเขตพื้นที่การศึกษาจะช่วยได้ ทางสํานักงานเขตพื้นที่การศึกษา จะเสนอขอทางสํานักงานคณะกรรมการการศึกษาขั้นพื้นฐานต่อไป
ทั้งนี้ ได้เน้นย้ํากับผู้อํานวยการโรงเรียนให้คํานึงถึงความปลอดภัยของครูและนักเรียนเป็นสําคัญ
รัฐบาลไทย-ข่าวทำเนียบรัฐบาล-ศบค.มท. เผยทุกจังหวัดเตรียมความพร้อมสถานที่กว่า 1,400 จุด สำหรับบริการฉีดวัคซีนป้องกัน COVID-19 ประชาชนทั่วประเทศ
วันเสาร์ที่ 22 พฤษภาคม 2564
ศบค.มท. เผยทุกจังหวัดเตรียมความพร้อมสถานที่กว่า 1,400 จุด สําหรับบริการฉีดวัคซีนป้องกัน COVID-19 ประชาชนทั่วประเทศ
ศบค.มท. เผยทุกจังหวัดเตรียมความพร้อมสถานที่กว่า 1,400 จุด สําหรับบริการฉีดวัคซีนป้องกัน COVID-19 ประชาชนทั่วประเทศ
วันนี้ (22 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า นายฉัตรชัย พรหมเลิศ ปลัดกระทรวงมหาดไทย ได้สั่งการไปยังผู้ว่าราชการจังหวัดทุกจังหวัดเสนอคณะกรรมการโรคติดต่อจังหวัดพิจารณาร่วมกันด้านการเตรียมความพร้อมในการฉีดวัคซีนของจังหวัดให้เป็นไปด้วยความเรียบร้อย ภายในวันที่ 28 พ.ค. 2564 โดยวางระบบการฉีดวัคซีนให้เป็นไปด้วยความเรียบร้อย ทั่วถึง สะดวก และเป็นไปตามลําดับความสําคัญ รวมทั้งความพร้อมของสถานที่ฉีดวัคซีน บุคลากร และวัสดุอุปกรณ์
ทั้งนี้ จากข้อมูล ณ วันที่ 21 พ.ค. 2564 ทุกจังหวัดทั่วประเทศ เตรียมความพร้อมสถานที่สําหรับบริการฉีดวัคซีน COVID-19 ประชาชน จํานวนกว่า 1,400 แห่ง สามารถรองรับประชาชนได้รวม 8.2 แสนคนต่อวัน
รัฐบาลไทย-ข่าวทำเนียบรัฐบาล-รัฐบาลยืนยันเตียงผู้ป่วยโควิด19เพียงพอ ขยายเพิ่ม 1พัน รองรับผู้ป่วยมีอาการ คุมเข้มการระบาดแคมป์คนงาน
วันเสาร์ที่ 22 พฤษภาคม 2564
รัฐบาลยืนยันเตียงผู้ป่วยโควิด19เพียงพอ ขยายเพิ่ม 1พัน รองรับผู้ป่วยมีอาการ คุมเข้มการระบาดแคมป์คนงาน
รองโฆษกฯ เผยรัฐบาลยืนยันเตียงผู้ป่วยโควิด19เพียงพอ ขยายเพิ่ม 1พัน รองรับผู้ป่วยมีอาการ คุมเข้มการระบาดแคมป์คนงาน
วันนี้(22พ.ค.64)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าจากสถานการณ์ผู้ติดเชื้อโควิด19รายใหม่ที่พบว่ามีเพิ่มขึ้นมากในพื้นกทม.และปริมณฑลนายกรัฐมนตรีพล.อ.ประยุทธ์จันทร์โอชาในที่ประชุมศบค.วานนี้(22พ.ค.)ได้ติดตามความพร้อมของจํานวนเตียงผู้ป่วยกลุ่มสีแดง(อาการหนัก)และเหลือง(มีอาการ)เพื่อให้มั่นใจว่ามีเพียงพอต่อการรองรับแนวโน้มการเพิ่มขึ้นของผู้ป่วยมีอาการซึ่งกระทรวงสาธารณสุขรายงานว่าจากข้อมูลระบบCo-wardณวันที่20พ.ค.มีจํานวนเตียงทั้งหมดในโรงพยาบาลโรงพยาบาลสนามและHospitelในพื้นที่กทม.จํานวน20,652เตียงผู้ป่วยครองเตียง 61%ยังว่างอยู่7,905เตียงในพื้นที่เขตสุขภาพ1-12จํานวน40,648เตียงผู้ป่วยครองเตียง39%ว่างอยู่24,786เตียงและหากแบ่งตามอาการความรุนแรงจากข้อมูลทั่วประเทศมีผู้ป่วยครองเตียงระดับสีแดง69%ระดับสีเหลือง54%และระดับสีเขียว44%
ส่วนพื้นที่กทม.และปริมณฑลซึ่งมีผู้ติดเชื้อโควิด19เกินกว่าครึ่งหนึ่งของจํานวนผู้ติดเชื้อทั้งหมดทั่วประเทศขณะนี้กระทรวงสาธารณสุขได้มีแผนขยายจํานวนเตียงโรงพยาบาลบุษราคัมอีก1พันเตียงเพื่อรองรับผู้ป่วยมีอาการที่มีจํานวนเพิ่มขึ้นในภาพรวมมีการบริหารจัดการที่ดีมีบุคลากรทางการแพทย์สลับเข้ามาดูแล ใช้กล้องซีซีทีวีเพื่อติดตามดูแลผู้ป่วยด้วยและกระทรวงฯยังได้ประสานโรงพยาบาลเอกชนเพื่อเพื่มจํานวนเตียงรองรับผู้ป่วยอาการหนักด้วยซึ่งแนวทางการจัดการเตียงในทุกโรงพยาบาลหากผู้ป่วยอาการหนักมีอาการดีขึ้นก็จะได้รับการส่งต่อไปรับการดูแลโรงพยาบาลกลุ่มสีเหลืองที่ดูแลผู้ป่วยอาการไม่มากต่อไป
สําหรับผู้ติดเชื้อโควิด19ที่พบในกลุ่มแรงงานต่างด้าวเป็นคลัสเตอร์กระจายอยู่ในแคมป์ก่อสร้างในหลายเขตของกทม.นั้น  คณะกรรมการโรคติดต่อกทม.เห็นชอบแนวทางการควบคุมพื้นที่แคมป์คนงานก่อสร้างเขตหลักสี่โดย1)ไม่ให้มีการเคลื่อนย้ายแรงงาน2)จัดการดูแลสุขอนามัยของผู้ที่อยู่ในแคมป์3)ส่งมอบอาหาร4)จัดทีมแพทย์ดูแลรักษาเบื้องต้นแก่ผู้ติดเชื้อที่อยู่ภายในและ5)หากพบผู้มีอาการป่วยจะนําส่งโรงพยาบาลต่อไปส่วนการดูแลแคมป์คนงานก่อสร้างอื่นๆจะแบ่งเป็น2ลักษณะคือ1)แคมป์คนงานก่อสร้างที่อยู่ในพื้นที่เดียวกับสถานที่ก่อสร้างหากพบผู้ติดเชื้อให้ดําเนินการควบคุมพื้นที่เช่นเดียวกับแคมป์คนงานเขตหลักสี่โดยผู้ที่อยู่ภายในยังสามารถทํางานได้ตามปกติและ2)แคมป์คนงานก่อสร้างที่ไม่ได้อยู่พื้นที่เดียวกับสถานที่ก่อสร้างให้กักตัวผู้ที่ติดเชื้อในพื้นที่แคมป์ซึ่งเจ้าของต้องจัดให้เหมาะสมภายใต้การดูแลของสํานักงานเขตและสํานักอนามัยและผู้ที่ไม่ติดเชื้อที่ต้องเดินทางไปทํางานจะต้องแจ้งเส้นทางการเดินทางต่อเขตต้นทางและปลายทางโดยจะต้องไม่จอดหรือหยุดพักระหว่างทางและปฏิบัติตามมาตรการอื่นๆที่กําหนดอย่างเคร่งครัดพร้อมกันนี้สํานักอนามัยจะจัดทีมลงพื้นที่เสี่ยงเพื่อตรวจค้นหาผู้ป่วยเชิงรุกต่อเนื่องจนถึงวันที่30ก.ย.หมุนเวียน6กลุ่มเขตเพื่อลดการเดินทางของประชาชนให้ได้มากที่สุดด้วย
"นายกรัฐมตรีห่วงใยและติดตามการดําเนินการในพื้นที่กทม.และจังหวัดโดยรอบอย่างใกล้ชิดยืนยันดูแลทุกชีวิตให้ดีที่สุดไม่อยากให้เกิดความสูญเสียมั่นใจแนวทางที่สาธารณสุขกทม.และหน่วยงานต่างๆที่ร่วมกันดําเนินการอยู่นี้ครอบคลุมการเร่งค้นหาผู้ป่วยเชิงรุกการดําเนินการฉีดวัคซีนจะสามารถควบคุมการแพร่ระบาดได้" นางสาวรัชดาฯกล่าว
———————-
รัฐบาลไทย-ข่าวทำเนียบรัฐบาล-รมว.ยุติธรรม คิกออฟตรวจฉีดวัคซีนโควิดผู้ต้องขังเรือนจำพิเศษมีนบุรี นำร่องแห่งแรกของไทย เผยที่ต่อไปสมุทรปราการ ขอบคุณนายกฯเห็นความสำคัญ ยันฉีดวัคซีนประหยัดงบฯมากกว่าใช้ยารักษา เชื่อ
วันเสาร์ที่ 22 พฤษภาคม 2564
รมว.ยุติธรรม คิกออฟตรวจฉีดวัคซีนโควิดผู้ต้องขังเรือนจําพิเศษมีนบุรี นําร่องแห่งแรกของไทย เผยที่ต่อไปสมุทรปราการ ขอบคุณนายกฯเห็นความสําคัญ ยันฉีดวัคซีนประหยัดงบฯมากกว่าใช้ยารักษา เชื่อ
นายสมศักดิ์ เทพสุทิน รัฐมนตรีว่าการกระทรวงยุติธรรม ตรวจเยี่ยมและให้กําลังใจในการฉีดวัคซีนป้องกันไวรัสโควิด-19 ให้แก่ผู้ต้องขังเรือนจําพิเศษมีนบุรี
เมื่อเวลา 13.00 น. ที่เรือนจําพิเศษมีนบุรี นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นพ.วีระกิตติ์ หาญปริพรรณ์ รองอธิบดีกรมราชทัณฑ์ ตรวจเยี่ยมและให้กําลังใจในการฉีดวัคซีนป้องกันไวรัสโควิด-19 ให้แก่ผู้ต้องขังเรือนจําพิเศษมีนบุรี ซึ่งเป็นการนําร่องแห่งแรกของประเทศไทย โดยมี พ.อ.ปริวรรตน์ วิมลปรีชาพงศ์ ผู้บัญชาการเรือนจําพิเศษมีนบุรี ให้การต้อนรับและนําตรวจ
นายสมศักดิ์ และคณะได้เดินตรวจเยี่ยมและพูดคุยให้กําลังใจแก่ผู้ต้องขัง โดยกล่าวว่า ที่เรือนจําแห่งนี้เป็นที่แรกในประเทศที่ได้ฉีดวัคซีน โดย พล.อ.ประยุทธ์ จันทร์โอชา นายกรัฐมนตรี ได้ให้ความสําคัญ ซึ่งตนต้องขอขอบคุณท่าน ซึ่งแม้ว่าเราจะฉีดวัคซีนแล้วแต่ก็ยังต้องระวัง และต้องใช้มาตรการป้องกันของสาธารณสุขอย่างเคร่งครัดเช่นเดิม นอกจากนี้ตนต้องขอขอบคุณ กรมควบคุมโรค กระทรวงสาธารณสุข ที่จัดสรรวัคซีนมาให้ โดยวันนี้เรามีทีมแพทย์จากโรคพยาบาลราชทัณฑ์ นําโดย นายวัฒน์ชัย มิ่งบรรเจิดสุข รักษาการผู้อํานวยการทัณฑสถานโรงพยาบาลราชทัณฑ์ และต้องขอบคุณการสนับสนุนอุปกรณ์ จาก โรงพยาบาลนวมินทร์ 9 ที่นํารถการแพทย์มาช่วยดูแลสังเกตุอาการข้างเคียงหลังการฉีดวัคซีน
จากนั้น นายสมศักดิ์ แถลงข่าวว่า วันนี้เป็นวันแรกที่เราเริ่มฉีดวัคซีนให้กับผู้ต้องขัง ซึ่งที่เราเลือกที่นี่เป็นแห่งแรกเพราะผู้ต้องขัง 3,826 คน ไม่มีผู้ติดเชื้อ โดยเรามีพยาบาล 12 คน ดําเนินการฉีด ซึ่งพยาบาล 1 คน จะฉีดได้ 250 คน โดยการฉีดวัคซีนซิโนแวค สามารถสร้างภูมิคุ้มกันได้สูง และใช้เวลาประมาณ 3 สัปดาห์จะสามารถฉีดเข็มที่ 2 ได้ โดยจากการฉีดมาแล้วตั้งแต่เช้าเรายังไม่พบว่ามีผู้ต้องขังที่มีอาการผิดปกติแต่อย่างใด ซึ่งเรือนจําต่อไปที่จะได้รับการฉีดวัคซีนคือ เรือนจํากลางสมุทรปราการ และจะทยอยฉีดให้กับเรือนจําที่ไม่มีผู้ติดเชื้อหรือมีน้อยต่อไปจนครบทุกเรือนจํา โดยเรือนจําที่มีผู้ติดเชื้อจํานวนมากคงต้องรอให้รักษาให้หายก่อน ซึ่งการดําเนินการฉีดทั้งหมดจะใช้เวลาไม่นาน
"ผมขอให้ผู้บัญชาการเรือนจําทุกเรือนจําปฏิบัติตามมาตรฐาน Standard Operating Procedure (SOPs) หากปฏิบัติตามจะช่วยให้เรือนจําไม่มีผู้ติดเชื้อหรือติดเชื้อน้อย และหากผู้บริหารเข้าใจมาตรการ SOPs ผลงานก็จะออกมาดี แต่หากใครยังไม่เข้าใจอาจจะต้องมีการพิจารณาปรับย้ายกันบ้าง ขอให้ทุกคนตั้งใจทํางานให้ดีที่สุด โดยในพื้นที่ กทม.และปริมณฑล หากเราระดมฉีดวัคซีน ภายใน 1 เดือนน่าจะเสร็จ ซึ่งหากเราคํานวณค่าใช้จ่ายการฉีดวัคซีนให้กับผู้ต้องขัง 300,000 คน จะน้อยมากหากเทียบกับการใช้ยารักษาคนติดเชื้อโควิด" นายสมศักดิ์ กล่าว
ผู้สื่อข่าวถามถึงการครบรอบ 7 ปีรัฐประหาร วันที่ 22 พ.ค. นายสมศักดิ์ กล่าวว่า ตนไม่ทราบ ตนเป็นนักการเมืองเข้ามาทํางานเพื่อประเทศและจะทําหน้าที่ให้ดีที่สุด ตอนนี้เราต้องเร่งก้าวข้ามปัญหาวิกฤตไวรัสโควิด-19 ก่อน
รัฐบาลไทย-ข่าวทำเนียบรัฐบาล-กระทรวงแรงงาน เตือน นายจ้างอย่าหลงเชื่อ ผู้แอบอ้างรับลงทะเบียนบัญชีรายชื่อแรงงานต่างด้าว
วันศุกร์ที่ 21 พฤษภาคม 2564
กระทรวงแรงงาน เตือน นายจ้างอย่าหลงเชื่อ ผู้แอบอ้างรับลงทะเบียนบัญชีรายชื่อแรงงานต่างด้าว
รัฐมนตรีว่าการกระทรวงแรงงาน ย้ํา ระบบรับลงทะเบียนแจ้งบัญชีรายชื่อคนต่างด้าว หมดเวลาลงทะเบียนตั้งแต่วันที่ 13 ก.พ. 64 หากมีผู้แอบอ้างรับลงทะเบียน อย่าได้หลงเชื่อ นอกจากเสียทรัพย์แล้ว ยังเสี่ยงมีโทษกรณีใช้แรงงานต่างด้าวผิดกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ขณะนี้มีการตรวจสอบพบ ขบวนการแอบอ้างรับลงทะเบียนบัญชีรายชื่อแรงงานต่างด้าวตามมติคณะรัฐมนตรี เมื่อวันที่ 29 ธันวาคม 2563 โดยมีการประชาสัมพันธ์เชิญชวนนายจ้างว่าสามารถลงทะเบียนบัญชีรายชื่อแรงงานต่างด้าว โดยมีค่าใช้จ่ายประมาณ 3,000 - 7,000 บาท เกี่ยวกับเรื่องนี้ขอย้ําว่าการลงทะเบียนบัญชีรายชื่อของแรงงานต่างด้าวตามมติคณะรัฐมนตรี เมื่อวันที่ 29 ธันวาคม 2563 ได้สิ้นสุดลงแล้วตั้งแต่วันที่ 13 ก.พ. 64 ที่ผ่านมาและไม่สามารถลงทะเบียนได้อีก ดังนั้นหากนายจ้างหลงเชื่อนอกจากจะตกเป็นเหยื่อของขบวนการแอบอ้าง ทําให้เสียค่าใช้จ่ายแล้ว ยังเสี่ยงมีโทษในกรณีที่ใช้แรงงานต่างด้าวผิดกฎหมายอีกด้วย
“รัฐบาลภายใต้การนําของ พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้มอบหมายให้กระทรวงแรงงานบริหารจัดการการทํางานของคนต่างด้าวให้ดําเนินไปอย่างเป็นระบบและมีประสิทธิภาพ รวมทั้งใช้มาตรการทางกฎหมายอย่างจริงจัง โดยโทษของการจ้างแรงงานต่างด้าวที่มีไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 - 100,000 บาทต่อคนต่างด้าวที่จ้างหนึ่งคน หากกระทําผิดซ้ําต้องมีโทษ จําคุกไม่เกิน 1 ปี หรือปรับตั้งแต่ 50,000 - 200,000 บาท หรือทั้งจําทั้งปรับและห้ามจ้างคนต่างด้าวทํางานเป็นเวลา 3 ปี และคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ จะมีโทษปรับตั้งแต่ 5,000 - 50,000 บาท และถูกผลักดันส่งกลับประเทศ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ขอให้นายจ้าง/สถานประกอบการ ตรวจสอบข่าวสารจากเว็บไซต์กรมการจัดหางาน กระทรวงแรงงาน หรือเว็บไซต์ของหน่วยงานราชการ หากพบข้อมูลหรือข่าวสารที่ไม่ตรงกับประกาศของทางราชการ ให้ตั้งข้อสงสัยก่อนว่าเป็นข่าวปลอม หรือข่าวบิดเบือน ทั้งนี้ หากมีข้อสงสัยในประกาศ และข่าวสารจากกรมการจัดหางานสามารถสอบถามเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือสายด่วนกระทรวงแรงงาน โทร. 1506 กด 2 กรมการจัดหางาน และสายด่วนกรมการจัดหางาน โทร. 1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการตามขั้นตอนต่างๆ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 22 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันเสาร์ที่ 22 พฤษภาคม 2564
ประกาศ ขสมก. ประจําวันที่ 22 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 22 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 22 พฤษภาคม 2564 พนักงานติดเชื้อไวรัส COVID-19 จํานวน 1 ราย
พนักงานขับรถโดยสารธรรมดา สาย 180 เขตการเดินรถที่ 4
รัฐบาลไทย-ข่าวทำเนียบรัฐบาล-กสร. ประกาศผลแรงงานนอกระบบดีเด่น สร้างคุณค่า เสริมคุณภาพชีวิตแรงงาน
วันเสาร์ที่ 22 พฤษภาคม 2564
กสร. ประกาศผลแรงงานนอกระบบดีเด่น สร้างคุณค่า เสริมคุณภาพชีวิตแรงงาน
กรมสวัสดิการและคุ้มครองแรงงาน ประกาศผลการคัดเลือกบุคคลและเครือข่ายแรงงานนอกระบบดีเด่น ประจําปี 2564 รณรงค์ทุกภาคส่วนของสังคมตระหนักถึงความสําคัญของแรงงานนอกระบบ พร้อมส่งเสริมให้แรงงานนอกระบบได้รับสิทธิอย่างเท่าเทียมและมีคุณภาพชีวิตที่ดี
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า กระทรวงแรงงาน ภายใต้การนําของ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสําคัญในการวางรากฐานด้านแรงงาน โดยเฉพาะแรงงานนอกระบบซึ่งมีอยู่จํานวนมากในปัจจุบัน ให้มีความรู้ สมรรถนะ และทักษะ พร้อมรับการเปลี่ยนแปลงต่างๆ สามารถรู้เท่าทันและปรับตัวให้มีอาชีพที่มั่นคง สามารถสร้างรายได้ และต่อยอดความรู้ในการสร้างสรรค์ผลิตภัณฑ์ที่มีคุณภาพ กรมสวัสดิการและคุ้มครองแรงงาน ได้เล็งเห็นความสําคัญของแรงงานนอกระบบ จึงได้กําหนดจัดกิจกรรมคัดเลือกบุคคลและเครือข่ายแรงงานนอกระบบดีเด่น ประจําปี 2564 โดยมีวัตถุประสงค์รณรงค์ให้ทุกภาคส่วนของสังคมตระหนักถึงความสําคัญของแรงงานนอกระบบ สนับสนุนส่งเสริมให้แรงงานนอกระบบได้รับสิทธิอย่างเท่าเทียมและเป็นธรรม มีคุณภาพชีวิตที่ดี มีความสุขในการทํางาน ช่วยขับเคลื่อนเศรษฐกิจของประเทศให้ก้าวสู่สากล โดยในปี 2564 นี้ มีการคัดเลือกบุคคลและเครือข่ายแรงงานนอกระบบดีเด่น จํานวนทั้งสิ้น 12 คน จาก 3 สาขา ได้แก่ ผู้จ้างงาน นายจ้างแรงงานนอกระบบดีเด่น แรงงานนอกระบบดีเด่น และเครือข่ายแรงงานนอกระบบดีเด่น โดยสามารถดาวน์โหลดประกาศผลรางวัลฯ ได้ที่ www.labour.go.th
ด้าน นางสมภาร คําภาหมี ผู้ได้รับรางวัลแรงงานนอกระบบดีเด่น กล่าวถึงความรู้สึกที่ได้รับรางวัลในครั้งนี้ว่า รู้สึกดีใจที่ได้รับรางวัลชนะเลิศ ประเภทแรงงานนอกระบบดีเด่นในปีนี้ ที่ผ่านมาตนได้อุทิศตนในการทํางานด้านแรงงานนอกระบบ อาทิ การเข้าร่วมประชุมโครงการสร้างความเข้มแข็งชมรมแรงงานนอกระบบ ที่กรมสวัสดิการและคุ้มครองแรงงานจัดขึ้น พร้อมกันนี้ตนได้ทําหน้าที่เป็นวิทยากร ถ่ายทอดองค์ความรู้ให้แก่เยาวชนหรือเกษตรกรในชุมชนที่สนใจเรื่องการทอผ้า และการย้อมผ้าคราม อีกด้วย การได้รับรางวัลในครั้งนี้เป็นความภาคภูมิใจและเป็นแรงผลักดันในการพัฒนาตนเอง พัฒนาสังคม และประเทศชาติต่อไป
รัฐบาลไทย-ข่าวทำเนียบรัฐบาล-วธ. ชูนโยบายทำงานยึดหลักธรรมาภิบาล-โปร่งใส-พัฒนาประสิทธิภาพต่อเนื่อง เพื่อให้ประชาชน-ประเทศได้รับประโยชน์สูงสุด
วันศุกร์ที่ 14 พฤษภาคม 2564
วธ. ชูนโยบายทํางานยึดหลักธรรมาภิบาล-โปร่งใส-พัฒนาประสิทธิภาพต่อเนื่อง เพื่อให้ประชาชน-ประเทศได้รับประโยชน์สูงสุด
วธ. ชูนโยบายทํางานยึดหลักธรรมาภิบาล-โปร่งใส-พัฒนาประสิทธิภาพต่อเนื่อง เพื่อให้ประชาชน-ประเทศได้รับประโยชน์สูงสุด
วธ. ชูนโยบายทํางานยึดหลักธรรมาภิบาล-โปร่งใส-พัฒนาประสิทธิภาพต่อเนื่อง เพื่อให้ประชาชน-ประเทศได้รับประโยชน์สูงสุด เตรียมสรุปผลประเมินคุณธรรมและความโปร่งใสฯ ปี 2564 เสนอต่อป.ป.ช.เดือนมิ.ย.นี้
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ตามมติคณะรัฐมนตรี เมื่อวันที่ 5 ม.ค.2559 ที่เห็นชอบให้หน่วยงานภาครัฐทั่วประเทศเข้ารับประเมิน คุณธรรมและความโปร่งใสในการดําเนินงานของหน่วยงานภาครัฐ (Integrity and Transpparency Assessment-ITA) นั้น ในส่วนของ กระทรวงวัฒนธรรม (วธ.) โดยนายอิทธิพล คุณปลื้ม รัฐมนตรีว่าการกระทรวงวัฒนธรรม มีนโยบายปฏิบัติหน้าที่ราชการด้วยหลักธรรมาภิบาลและสร้างคุณค่าทางสังคม ได้เข้ารับการประเมิน ITA ทุกปีและมีการพัฒนาประสิทธิภาพการบริหารจัดการองค์กรและการให้บริการประชาชนมุ่งเน้นประสิทธิภาพเพื่อความโปร่งใสและเป็นองค์กรคุณธรรมต้นแบบอย่างต่อเนื่อง
ปลัด วธ. กล่าวต่อไปว่า สําหรับการประเมิน ITA ประจําปี 2564 นี้ ทางศูนย์ปฏิบัติการต่อต้านการทุจริต (ศปท.) ของ วธ. ได้รายงานว่า มีผู้ประเมินวธ.จาก 3 ส่วน ได้แก่ 1.บุคลากรของวธ. 2.ผู้รับบริการ /ผู้ติดต่อหน่วยงานภาครัฐในปี 2564 และ 3.ผู้แทนโครงการ ITA โดยมีแบบประเมินสอบถามด้านต่างๆ เช่น การปฏิบัติงาน คุณภาพการดําเนินงาน ประสิทธิภาพการสื่อสาร การปรับปรุงระบบการทํางาน ซึ่งเป็นแนวทางและเครื่องมือประเมินตามที่สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) กําหนด คาดว่าจะสรุปผลการประเมิน ITA ให้แล้วเสร็จเพื่อเสนอไปยังป.ป.ช.ภายในเดือนมิถุนายนนี้
“กระทรวงวัฒนธรรม ได้ใช้หลักธรรมาภิบาลในการบริหารงานและขับเคลื่อนภารกิจในการอนุรักษ์และส่งเสริมการพัฒนาด้านศาสนา ศิลปะและวัฒนธรรมมาโดยตลอด ทําให้หลายปีที่ผ่านมาได้รับประเมินว่าเป็นองค์กรที่มีคุณธรรมและความโปร่งใสในการดําเนินงานของหน่วยงานภาครัฐ (ITA) มาตลอด ซึ่งกระทรวงวัฒนธรรมจะดําเนินการนโยบายในเรื่องนี้อย่างต่อเนื่อง เพื่อให้บริหารจัดการองค์กรและการให้บริการประชาชนมีประสิทธิภาพ มีความโปร่งใส คุ้มค่าและก่อให้เกิดประโยชน์สูงสุดต่อประชาชนและประเทศมากยิ่งขึ้น” ปลัด วธ. กล่าว
รัฐบาลไทย-ข่าวทำเนียบรัฐบาล-การท่าเรือแห่งประเทศไทยแจ้งเลื่อนการจัดแข่งขัน PAT Mini Marathon 2021 ครั้งที่ 9 ประจำปี 2564
วันศุกร์ที่ 14 พฤษภาคม 2564
การท่าเรือแห่งประเทศไทยแจ้งเลื่อนการจัดแข่งขัน PAT Mini Marathon 2021 ครั้งที่ 9 ประจําปี 2564
...
การท่าเรือแห่งประเทศไทย (กทท.) กระทรวงคมนาคม แจ้งเลื่อนการจัดแข่งขัน “PAT Mini Marathon 2021” ครั้งที่ 9 ประจําปี 2564 ตามข้อกําหนดของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) และเพื่อความปลอดภัยแก่ผู้เข้าร่วมแข่งขันฯ เนื่องจากสถานการณ์ การแพร่ระบาดของโรคติดเชื้อไวรัส COVID-19 แพร่กระจายในวงกว้าง ซึ่งเดิม กทท. ได้กําหนดจัดแข่งขันฯ ในวันที่ 16 พฤษภาคม 2564 ทั้งนี้เมื่อสถานการณ์กลับสู่สภาวะปกติแล้ว กทท. จะจัดการแข่งขันฯ อีกครั้ง และจะแจ้งให้ทราบต่อไป สําหรับผู้ที่สมัครเข้าร่วมการแข่งขันฯ ทางออนไลน์ และชําระเงินเรียบร้อยแล้ว สามารถรับอุปกรณ์ต่าง ๆ ได้แก่ เสื้อ หมวก และเบอร์วิ่ง ได้ที่ กทท. อาคาร B ชั้น 2 ห้องนิทรรศการ (ข้างธนาคารกรุงไทย สาขา กทท.) ไปจนถึงวันที่ 15 พฤษภาคม 2564 ในวันทําการระหว่างเวลา 09.00 - 16.00 น. และวันที่ 15 พฤษภาคม 2564 ระหว่างเวลา 09.00 - 13.00 น. โดยสามารถติดตามข่าวสารได้ที่ Facebook : PAT Mini Marathon เว็บไซต์ : www.patrunning.com และ LINE : PAT Mini Marathon
ทั้งนี้ หากไม่สะดวกรับตามวันและเวลาดังกล่าว สามารถมารับได้ก่อนการแข่งขันฯ 1 สัปดาห์ สําหรับกําหนดการแข่งขันฯ และการรับอุปกรณ์รอบต่อไป จะแจ้งให้ทราบอีกครั้ง หรือสามารถสอบถามรายละเอียดเพิ่มเติมได้ที่ 08 7798 4866 และ 08 6787 9168
รัฐบาลไทย-ข่าวทำเนียบรัฐบาล-กรมเจ้าท่าคุมเข้มมาตรการป้องกันการแพร่ระบาดของโรคติดเชื้อไวรัส COVID-19 ในแม่น้ำเจ้าพระยาและคลองแสนแสบ เน้นย้ำไม่ให้ผู้โดยสารยืนเบียดกันภายในเรือเด็ดขาด
วันศุกร์ที่ 14 พฤษภาคม 2564
กรมเจ้าท่าคุมเข้มมาตรการป้องกันการแพร่ระบาดของโรคติดเชื้อไวรัส COVID-19 ในแม่น้ําเจ้าพระยาและคลองแสนแสบ เน้นย้ําไม่ให้ผู้โดยสารยืนเบียดกันภายในเรือเด็ดขาด
...
นายวิทยา ยาม่วง อธิบดีกรมเจ้าท่า กระทรวงคมนาคม ลงพื้นที่คลองแสนแสบ ณ ท่าเรือทองหล่อ เพื่อตรวจเข้มมาตรการป้องกันการแพร่ระบาดของโรคติดเชื้อไวรัส COVID-19 โดยเน้นย้ําไม่ให้ผู้โดยสารยืนเบียดกันภายในเรืออย่างเด็ดขาด พร้อมทั้งสั่งการให้เจ้าหน้าที่ประจําท่าเทียบเรือดําเนินตามมาตรการฯ อย่างเคร่งครัดและต่อเนื่อง ห้ามการ์ดตก เพื่อลดโอกาสการแพร่กระจายฯ เมื่อวันที่ 12 พฤษภาคม 2564 ณ คลองแสนแสบ
นายวิทยา ยาม่วง กล่าวว่า กรมเจ้าท่า (จท.) ในฐานะหน่วยงานกํากับ ดูแลการเดินทางทางน้ํา ได้ลงพื้นที่ตรวจมาตรการฯ ในคลองแสนแสบ โดยได้เน้นย้ําไม่ให้มีผู้โดยสารยืนเบียดกันภายในเรืออย่างเด็ดขาด และกําชับให้เจ้าหน้าที่ประจําท่าเทียบเรือในแม่น้ําเจ้าพระยาและคลองแสนแสบดําเนินการมาตรการฯ เพื่อลดความเสี่ยงของการแพร่ระบาดฯ ในการเดินทางทางน้ําอย่างต่อเนื่อง เพื่อสร้างความมั่นใจให้กับผู้โดยสารดังนี้
1. ตั้งจุดคัดกรองตามมาตรการฯ ประจําท่าเทียบเรือในแม่น้ําเจ้าพระยาและคลองแสนแสบ เพื่อตรวจวัดอุณหภูมิผู้โดยสาร พร้อมทั้งจัดจุดบริการเจลแอลกอฮอล์ให้กับประชาชน
2. ประชาสัมพันธ์ขอความร่วมมือให้ผู้โดยสารเรือทุกคนสวมหน้ากากอนามัยขณะโดยสารเรือ และขณะรอขึ้น - ลงเรือ และให้ยืนเว้นระยะห่างตามจุดกําหนด (Social Distancing)
3. ขอความร่วมมือให้ผู้ประกอบการจัดจุดให้บริการเจลแอลกอฮอล์ล้างมือ และทําความสะอาดบริเวณตัวเรือและที่นั่ง เพื่อป้องกันเชื้อโรคเป็นประจําหลังให้บริการทุกครั้ง
4. กําชับให้พนักงานขนส่งประจําท่าแจ้งกําชับให้ผู้โดยสารที่ใช้บริการ เว้นระยะห่างอย่างน้อย 1 เมตร บริเวณท่าเทียบเรือและพื้นที่ให้บริการ พร้อมทั้งกําชับให้ผู้ประกอบการดําเนินการตามมาตรการที่กําหนดอย่างเคร่งครัด และปฏิบัติตามมาตรการของกระทรวงสาธารณสุข D-M-H-T-T อย่างต่อเนื่อง
จท. ได้ดําเนินการตามมาตรการฯ อย่างต่อเนื่อง โดยเข้มงวดด้านการอํานวยความสะดวกความปลอดภัย การตั้งจุดคัดกรองประจําท่าเทียบเรือ การทําความสะอาดท่าเรือ และตัวเรือเป็นประจํา เพื่อสร้างความมั่นใจให้กับผู้โดยสาร รวมทั้งตรวจสอบผู้มาใช้บริการผ่านกล้อง CCTV หากพบว่ามีความหนาแน่นจะสั่งการให้เจ้าหน้าที่ประจําท่าเทียบเรือห้ามไม่ให้ผู้โดยสารลงเรือและให้ใช้บริการเรือลําถัดไป รวมทั้งขอความร่วมมือให้ผู้ประกอบการเพิ่มเที่ยวเรือในช่วงเช้า ตั้งแต่เวลา 07.00 - 08.30 น. และช่วงเย็น ตั้งแต่เวลา 16.30 - 18.30 น. โดยเพิ่มความถี่เรือเข้ารับ - ส่ง ผู้โดยสารจากปกติ 5 - 7 นาที/ลํา เป็น 2 - 3 นาที/ลํา เพื่อลดความแออัดทั้งในเรือและบนท่าเรือ
จท. มีความห่วงใยต่อสถานการณ์การแพร่ระบาดฯ และขอความร่วมมือประชาชนโปรดเชื่อฟังเจ้าหน้าที่และปฏิบัติตามมาตรป้องกันฯ อย่างเคร่งครัด
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมพิจารณาการตรวจเนื้อหาหนังสือพระมหากษัตริย์ไทย ๑๐ รัชกาล แห่งพระบรมราชจักรีวงศ์ ฉบับการ์ตูน ครั้งที่ ๑/๒๕๖๔
วันศุกร์ที่ 14 พฤษภาคม 2564
ปลัด วธ. เป็นประธานการประชุมพิจารณาการตรวจเนื้อหาหนังสือพระมหากษัตริย์ไทย ๑๐ รัชกาล แห่งพระบรมราชจักรีวงศ์ ฉบับการ์ตูน ครั้งที่ ๑/๒๕๖๔
การประชุมพิจารณาการตรวจเนื้อหาหนังสือพระมหากษัตริย์ไทย ๑๐ รัชกาล แห่งพระบรมราชจักรีวงศ์ ฉบับการ์ตูน ครั้งที่ ๑/๒๕๖๔
วันที่ ๑๔ พฤษภาคม ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมพิจารณาการตรวจเนื้อหาหนังสือพระมหากษัตริย์ไทย ๑๐ รัชกาล แห่งพระบรมราชจักรีวงศ์ ฉบับการ์ตูน ครั้งที่ ๑/๒๕๖๔ โดยมี นางสายไหม จบกลศึก อดีตที่ปรึกษาเลขาธิการพระราชวัง นางสาวพิมพ์พรรณ ไพบูลย์หวังเจริญ ผู้เชี่ยวชาญเฉพาะด้านอักษรศาสตร์ กรมศิลปากร คณะที่ปรึกษากระทรวงวัฒนธรรม ผู้บริหาร และเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมเจ้าท่า เร่งแก้ไขปัญหาผักตบชวาและขุดลอกร่องน้ำ เพื่อรองรับการระบายน้ำและบรรเทาปัญหาอุทกภัยให้เป็นไปตามแผนที่กำหนด
วันศุกร์ที่ 14 พฤษภาคม 2564
กรมเจ้าท่า เร่งแก้ไขปัญหาผักตบชวาและขุดลอกร่องน้ํา เพื่อรองรับการระบายน้ําและบรรเทาปัญหาอุทกภัยให้เป็นไปตามแผนที่กําหนด
...
กรมเจ้าท่า (จท.) กระทรวงคมนาคม มีอํานาจหน้าที่ดูแลรักษาสภาพลําน้ําและขุดลอกร่องน้ําทางเดินเรือให้มีประสิทธิภาพ เนื่องจากสภาพธรรมชาติที่มีนํ้าไหลหลากในฤดูมรสุมเกิดการตกตะกอนของดินทรายทับถม ทําให้ร่องน้ําตื้นเขินเป็นอุปสรรคต่อการคมนาคมขนส่งทางน้ําและการประกอบกิจกรรมทางน้ําอื่น ๆ จท. จึงได้ปฏิบัติงานขุดลอกแม่น้ํา คูคลอง และปากร่องน้ํา รวมทั้งกําจัดผักตบชวาและวัชพืช เพื่อให้ประชาชนสามารถใช้ร่องน้ําได้อย่างสะดวกและปลอดภัย
นายวิทยา ยาม่วง อธิบดีกรมเจ้าท่า กล่าวว่า จท. ได้ดําเนินงานตามแผนการกําจัดผักตบชวาและวัชพืชและการขุดลอกร่องน้ํา เพื่อให้ประชาชนได้ใช้น้ําอย่างมีประสิทธิภาพ รวมทั้งเตรียมความพร้อมรับมือภัยอุทกภัย ด้วยการขุดลอกในพื้นที่ที่ จท. รับผิดชอบ เพื่อเพิ่มพื้นที่ความกว้างและความลึกของแม่น้ําจากปัญหาดินตะกอนทรายทับถม และบํารุงรักษาป้องกันตลิ่งพัง ทําให้ระบบไหลเวียนของน้ําดีขึ้น ซึ่งหากดําเนินการแล้วเสร็จตามแผนงานจะทําให้กระแสน้ําไหลหมุนเวียนได้สะดวก พร้อมรองรับการระบายน้ําในฤดูน้ําหลาก ช่วยบรรเทาปัญหาอุทกภัย ประชาชนสามารถใช้น้ําในการอุปโภค - บริโภค และสามารถกักเก็บน้ําไว้ใช้เพื่อการเกษตรในช่วงฤดูแล้งได้อย่างมีประสิทธิภาพ รวมทั้งช่วยให้การสัญจรทางน้ํามีความปลอดภัยอย่างสูงสุด สําหรับแผนดําเนินการขุดลอกในพื้นที่แม่น้ําแม่กลอง อําเภอท่ามะกา จังหวัดกาญจนบุรี แม่น้ําท่าว้า อําเภอเมืองสุพรรณ จังหวัดสุพรรณบุรี แม่น้ําป่าสัก อําเภอหล่มสัก จังหวัดเพชรบูรณ์ แม่น้ํามอก อําเภอทุ่งเสลี่ยม จังหวัดสุโขทัย และแม่น้ําเจ้าพระยา อําเภอพยุหะคีรี จังหวัดนครสวรรค์ สํานักงานพัฒนาและบํารุงรักษาทางน้ําที่ 7 อยู่ระหว่างการขุดลอกแม่น้ํากกสายเก่า อําเภอเมือง จังหวัดเชียงราย และแม่น้ําจาง อําเภอแม่ทะ จังหวัดลําปาง โดยมีเนื้อดินที่ขุดลอกทั้งดําเนินการเองและจ้างเหมา จํานวน 20,404,900 ลูกบาศก์เมตร นอกจากนี้สํานักงานพัฒนาและบํารุงรักษาทางน้ําที่ 1 และ 2 ได้กําจัดผักตบชวาและวัชพืชแม่น้ําต่าง ๆ ในพื้นที่ภาคกลาง ได้แก่ แม่น้ําเจ้าพระยา จังหวัดนนทบุรี ปทุมธานี ชัยนาท นครสวรรค์ คลองบางพระครู และคลองบางบาล จังหวัดพระนครศรีอยุธยา ซึ่งได้ดําเนินการตามแผน โดยบูรณาการกับหน่วยงานในพื้นที่เร่งกําจัดผักตบชวาและวัชพืชที่ตกค้าง เพื่อลดการสะสมของปริมาณผักตบชวาที่ยังคงไหลเข้ามาสะสมอย่างต่อเนื่อง โดยขณะนี้มีปริมาณผักตบชวาที่กําจัดได้ทั้งหมด จํานวน 247,039 ตัน
ทั้งนี้ อธิบดีกรมเจ้าท่าได้สั่งการให้เจ้าหน้าที่ในพื้นที่ดําเนินการประชาสัมพันธ์ เพื่อสร้างการรับรู้ให้กับประชาชนอย่างต่อเนื่อง เพื่อให้การดําเนินงานเป็นไปตามแผนงานที่กําหนด พร้อมทั้งกําชับให้หน่วยงาน
ที่กํากับดูแลพื้นที่ลุ่มน้ําเจ้าพระยาติดตามปริมาณผักตบชวาและวัชพืชในพื้นที่ที่รับผิดชอบอย่างต่อเนื่อง เตรียมความพร้อมเจ้าหน้าที่และเครื่องจักรสําหรับกําจัดผักตบชวาและวัชพืช และการขุดลอกร่องน้ําอย่างต่อเนื่อง เพื่อให้ความช่วยเหลือและบรรเทาปัญหาอุกภัยให้กับประชาชนที่อาศัยบริเวณริมแม่น้ําเจ้าพระยา รวมทั้งสามารถสัญจรทางน้ําในชีวิตประจําวันด้วยความปลอดภัยและมีประสิทธิภาพอย่างสูงสุดต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 พฤษภาคม 2564 พนักงานติดเชื้อไวรัส COVID-19 จำนวน 6 ราย
วันศุกร์ที่ 14 พฤษภาคม 2564
ประกาศ ขสมก. ประจําวันที่ 14 พฤษภาคม 2564 พนักงานติดเชื้อไวรัส COVID-19 จํานวน 6 ราย
ประกาศ ขสมก. ประจําวันที่ 14 พฤษภาคม 2564 พนักงานติดเชื้อไวรัส COVID-19 จํานวน 6 ราย
ประกาศ ขสมก. ประจําวันที่ 14 พฤษภาคม 2564 พนักงานติดเชื้อไวรัส COVID-19 จํานวน 6 ราย
1) นายท่าปล่อยรถโดยสาร กลุ่มงานปฏิบัติการเดินรถ 2 เขตการเดินรถที่ 1
2) พนักงานเก็บค่าโดยสารรถปรับอากาศ สาย 510 เขตการเดินรถที่ 1
3) พนักงานขับรถโดยสารธรรมดา สาย 13 เขตการเดินรถที่ 4
4) พนักงานขับรถโดยสารธรรมดา สาย 136 เขตการเดินรถที่ 4
5) พนักงานขับรถโดยสารปรับอากาศ สาย 510 เขตการเดินรถที่ 1
6) พนักงานธุรการ ระดับ 3 สํานักบริหารการเดินรถ
รัฐบาลไทย-ข่าวทำเนียบรัฐบาล-การท่าเรือแห่งประเทศไทยมอบเครื่องอุปโภค - บริโภคให้กับชาวชุมชนคลองเตย เพื่อบรรเทาความเดือดร้อนจากสถานการณ์การแพร่ระบาดของโรคติดเชื้อไวรัส COVID-19
วันศุกร์ที่ 14 พฤษภาคม 2564
การท่าเรือแห่งประเทศไทยมอบเครื่องอุปโภค - บริโภคให้กับชาวชุมชนคลองเตย เพื่อบรรเทาความเดือดร้อนจากสถานการณ์การแพร่ระบาดของโรคติดเชื้อไวรัส COVID-19
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม พร้อมด้วย เรือโท ดร. ชํานาญ ไชยฤทธิ์ รองผู้อํานวยการการท่าเรือแห่งประเทศไทย เจ้าหน้าที่ฝ่ายพัฒนาธุรกิจและการตลาด มอบเครื่องอุปโภค - บริโภคให้กับชุมชนคลองเตย ทั้ง 25 ชุมชน รวม 12,300 ครัวเรือน เพื่อบรรเทาความเดือดร้อนให้กับชาวชุมชนคลองเตยที่ได้รับผลกระทบจากสถานการณ์การแพร่ระบาดของโรคติดเชื้อไวรัส COVID-19 โดยมีผู้แทนหัวหน้าชุมชนเป็นผู้รับมอบ โดยจะนําเครื่องอุปโภค - บริโภคไปแจกจ่ายให้กับชาวชุมชนคลองเตยทุกครัวเรือนต่อไป ในวันที่ 13 พฤษภาคม 2564 ณ สนามแบดมินตัน สโมสรการท่าเรือแห่งประเทศไทย
ทั้งนี้ การท่าเรือแห่งประเทศไทยได้เปิดพื้นที่โกดังสเตเดียมเป็นจุดบริการประชาชนในการฉีดวัคซีนป้องกันโรคติดเชื้อไวรัส COVID-19 จุดที่ 3 ของพื้นที่คลองเตย เมื่อวันที่ 10 พฤษภาคม 2564 โดยบูรณาการร่วมกับสํานักงานเขตคลองเตย สํานักอนามัย ศูนย์บริการสาธารณสุข 41 คลองเตย และหน่วยงานที่เกี่ยวข้อง ในการกําหนดทางเข้า - ออก จุดพักคอย จัดทีมแพทย์ พยาบาล และเจ้าหน้าที่ปฏิบัติงาน รวมทั้งอุปกรณ์คอมพิวเตอร์ และระบบไฟฟ้าส่องสว่าง เพื่ออํานวยความสะดวกให้กับประชาชนที่อยู่อาศัยในพื้นที่ชุมชนคลองเตย ชุมชนบริเวณใกล้เคียง หรือผู้ที่มีความเสี่ยงสูงในการมารับบริการ
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทาง
วันศุกร์ที่ 14 พฤษภาคม 2564
การทางพิเศษแห่งประเทศไทย แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทาง
การทางพิเศษแห่งประเทศไทย (กทพ.) แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทางของ ด่านฯ บางครุ 1 (ทางเข้า), ด่านฯ บางครุ 2 (ทางออก), ด่านฯ บางครุ 3 (ทางออก)
การทางพิเศษแห่งประเทศไทย (กทพ.) กระทรวงคมนาคม ได้ว่าจ้าง บริษัท เอส.เอ็ม.อินเตอร์กรุ๊ป จํากัด ให้ดําเนินการปรับปรุงผิวจราจรบริเวณช่องเก็บค่าผ่านทางฯ ของด่านเก็บค่าผ่านทางพิเศษบางครุ 1 (ทางเข้า), ด่านฯ บางครุ 2 (ทางออก), ด่านฯ บางครุ 3 (ทางออก) ทางพิเศษกาญจนาภิเษก (บางพลี-สุขสวัสดิ์) ระหว่างวันที่ 13 พฤษภาคม 2564 - วันที่ 5 มิถุนายน 2564 ช่วงเวลา 22.00 น. - 04.00 น. โดยมีรายละเอียดดังนี้
ด่านฯ บางครุ 1 (ทางเข้า)
- ปิดช่องทางที่ 1 ระหว่างวันที่ 13-17 พฤษภาคม 2564
- ปิดช่องทางที่ 2 ระหว่างวันที่ 19-23 พฤษภาคม 2564
- ปิดช่องทางที่ 3 ระหว่างวันที่ 25-29 พฤษภาคม 2564
- ปิดช่องทางที่ 4 ระหว่างวันที่ 30 พฤษภาคม - 3 มิถุนายน 2564
- ปิดช่องทางที่ 5 ระหว่างวันที่ 5-8 มิถุนายน 2564
ด่านฯ บางครุ 2 (ทางออก)
- ปิดช่องทางที่ 1 ระหว่างวันที่ 15-19 พฤษภาคม 2564
- ปิดช่องทางที่ 5 ระหว่างวันที่ 21-25 พฤษภาคม 2564
- ปิดช่องทางที่ 7 ระหว่างวันที่ 27-31 พฤษภาคม 2564
ด่านฯ บางครุ 3 (ทางออก)
- ปิดช่องทางที่ 8 ระหว่างวันที่ 17-21 พฤษภาคม 2564
- ปิดช่องทางที่ 9 ระหว่างวันที่ 23-27 พฤษภาคม 2564
- ปิดช่องทางที่ 6 ระหว่างวันที่ 1-5 มิถุนายน 2564
​ ทั้งนี้ กทพ. ได้มีการติดตั้งป้ายเตือนก่อนถึงพื้นที่ดําเนินการและติดตั้งไฟสัญญาณต่าง ๆ รวมถึง ป้ายประชาสัมพันธ์การเบี่ยงการจราจรพร้อมไฟวับวาบเพื่อให้สัญญาณแก่ผู้ใช้ทางพิเศษทราบ
​ กทพ. ต้องขออภัยในความไม่สะดวกมา ณ โอกาสนี้สอบถามรายละเอียดเพิ่มเติมได้ที่ คุณ อนัน โทร. 087-9738064 (ผู้ควบคุมงาน)
รัฐบาลไทย-ข่าวทำเนียบรัฐบาล-นายกรัฐมนตรีเปิดโรงพยาบาลบุษราคัม หวังช่วยแก้ไขปัญหารักษาผู้ป่วยโควิด-19 ขอทุกคนอย่าท้อแท้ เชื่อศักยภาพและความร่วมมือของคนไทยจะก้าวผ่านวิกฤตไปได้
วันศุกร์ที่ 14 พฤษภาคม 2564
นายกรัฐมนตรีเปิดโรงพยาบาลบุษราคัม หวังช่วยแก้ไขปัญหารักษาผู้ป่วยโควิด-19 ขอทุกคนอย่าท้อแท้ เชื่อศักยภาพและความร่วมมือของคนไทยจะก้าวผ่านวิกฤตไปได้
นายกรัฐมนตรีเปิดโรงพยาบาลบุษราคัม หวังช่วยแก้ไขปัญหารักษาผู้ป่วยโควิด-19 ขอทุกคนอย่าท้อแท้ เชื่อศักยภาพและความร่วมมือของคนไทยจะก้าวผ่านวิกฤตไปได้
วันนี้ (14 พฤษภาคม 2564) นายอนุชา บูรพชัยศรี โฆษกประจําสํานักนายกรัฐมนตรี เผยว่า เมื่อเวลา 09.10 น. ณ อาคารชาเลนเจอร์ เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดโรงพยาบาลบุษราคัม โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสาธิต ปิตุเตชะ รัฐมนตรีช่วยว่าการกระทรวงสาธารณสุข พลตํารวจเอก อัศวิน ขวัญเมือง ผู้ว่าราชการกรุงเทพมหานคร และผู้บริหารหน่วยงานที่เกี่ยวข้องเข้าร่วมงาน พร้อมกันนี้ นายกรัฐมนตรีได้รับมอบอุปกรณ์สนับสนุนจากภาคเอกชน ได้แก่ อุปกรณ์ฆ่าเชื้อในอากาศ เครื่องออกซิเจน อุปกรณ์ทางการแพทย์ ห้องน้ํา เครื่องอุปโภค รวมมูลค่า 45.78 ล้านบาท
สําหรับโรงพยาบาลบุษราคัม จัดตั้งขึ้นตามนโยบายของรัฐบาลที่ต้องการให้ผู้ติดเชื้อทุกคน โดยเฉพาะผู้ป่วยสีเหลืองที่เจ็บป่วยเล็กน้อยถึงปานกลางทั้งจากในโรงพยาบาล โรงพยาบาลสนาม และสายด่วนต่าง ๆ จาก กทม. และปริมณฑล ได้รับการดูแลรักษาอย่างรวดเร็ว เพื่อช่วยลดอาการรุนแรง ลดการเสียชีวิต รวมทั้งเป็นการดูแลผู้ป่วยอย่างครบวงจร ทั้งสุขภาพกายและสุขภาพจิต เบื้องต้นรับผู้ป่วยได้ประมาณ 1,092 เตียง หากมีผู้ป่วยเพิ่มสามารถขยายพื้นที่รองรับผู้ป่วยได้ประมาณ 5,000 ราย ภายใต้การดูแลของแพทย์ พยาบาล เจ้าหน้าที่จาก 60 จังหวัดที่พบการแพร่ระบาดน้อย มาหมุนเวียนปฏิบัติหน้าที่ รวม 780 คน พร้อมด้วยอุปกรณ์ด้านการแพทย์ ทั้งรถเอกซเรย์ เครื่องช่วยหายใจกว่า 100 เครื่อง ห้องตรวจปฏิบัติการ ยาสําคัญ อุปกรณ์ทางการแพทย์ อย่างครบครัน
โอกาสนี้ นายกรัฐมนตรีกล่าวขอบคุณบุคลากรกระทรวงสาธารณสุข และผู้ที่มีส่วนเกี่ยวข้องทุกท่านที่ได้ร่วมกันจัดตั้งโรงพยาบาลบุษราคัม หวังให้เป็นโรงพยาบาลแก้ไขปัญหารักษาผู้ป่วยโควิด-19 พร้อมกล่าวขอบคุณบุคลากรทางการแพทย์ หมอ พยาบาล อสม. และเจ้าที่ทุกท่านที่เสียสละ อดทน แม้ว่าตนเองจะเสี่ยงอันตราย และเหน็ดเหนื่อยเพียงใดก็ไม่ย่อท้อ มุ่งมั่น ทุ่มเททํางานอย่างเต็มที่โดยไม่หวังผลตอบแทนใด ๆ ขอให้ทุกคนอย่าท้อแท้และสิ้นหวัง อย่าขัดแย้ง ขอให้ร่วมมือช่วยกันแก้ไขปัญหา รัฐบาลพร้อมทํางานแก้ไขปัญหาอย่างเต็มที่ อาจจะทําได้ไม่ดีที่สุด แต่ถ้าเทียบกับประเทศอื่น ๆ ที่ประสบปัญหาเหมือนกันถือว่าสามารถทําได้ดีกว่า ทั้งนี้ จากการพูดคุยหารือกับผู้นําต่างประเทศทางโทรศัพท์ ต่างชื่นชมการบริหารจัดการของประเทศไทย พร้อมขอคําแนะนําที่เป็นประโยชน์ นายกรัฐมนตรีเชื่อมั่นว่า ด้วยศักยภาพและความสามัคคีของคนไทยทุกคนจะช่วยให้ประเทศไทยก้าวผ่านวิกฤตครั้งนี้ไปให้ได้
จากนั้น นายกรัฐมนตรีได้เยี่ยมชมศูนย์บัญชาการโรงพยาบาลบุษราคัม พร้อมเยี่ยมชมความพร้อมภายในโรงพยาบาล โดยได้กล่าวให้กําลังใจบุคลากรภาคสนามทุกคน ขอให้สุขภาพแข็งแรง มีกําลังใจที่ดีในการทํางาน และขอความร่วมมือให้ช่วยกันใช้มาตรการทางสังคม มีวินัยต่อตนเองเพื่อร่วมมือกันแก้ไขปัญหา ทั้งนี้ นายกรัฐมนตรีได้กล่าวเขิญชวนให้ประชาชนทุกคนลงทะเบียนฉีดวัคซีนผ่านระบบหมอพร้อม โดยขอให้มั่นใจเรื่องความปลอดภัย
รัฐบาลไทย-ข่าวทำเนียบรัฐบาล-นายกรัฐมนตรี ย้ำสถานการณ์โควิด-19 ยังวางใจไม่ได้ วอนประชาชนปฏิบัติตามมาตรการทางสังคม แนะให้ฟังคำแนะนำของแพทย์และสาธารณสุข
วันศุกร์ที่ 14 พฤษภาคม 2564
นายกรัฐมนตรี ย้ําสถานการณ์โควิด-19 ยังวางใจไม่ได้ วอนประชาชนปฏิบัติตามมาตรการทางสังคม แนะให้ฟังคําแนะนําของแพทย์และสาธารณสุข
พลเอก ประยุทธ์ จันทร์โอชา นายกรัฐมนตรี ย้ําสถานการณ์โควิด-19 ยังวางใจไม่ได้ วอนประชาชนปฏิบัติตามมาตรการทางสังคม แนะให้ฟังคําแนะนําของแพทย์และสาธารณสุข
วันนี้ (14 พ.ค.64) เวลา 09.50 น. ณ โรงพยาบาลบุษราคัม อาคารชาเลนเจอร์ อิมแพค เมืองทองธานี จังหวัดนนทบุรี ภายหลังเป็นประธานในพิธีเปิดโรงพยาบาลบุษราคัม (โรงพยาบาลสนาม) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถึงการจัดโรงพยาบาลสนามเพื่อรองรับคนไข้จากสถานการณ์การแพร่ระบาดโควิด-19 ตามระดับอาการของคนไข้แต่ละบุคคล ช่วยแบ่งเบาภาระโรงพยาบาลหลักที่มีอยู่ ขอบคุณภาคเอกชนหลายบริษัทที่ช่วยกันบริจาคอุปกรณ์ทางการแพทย์จํานวนมากเพื่อใช้ในโรงพยาบาลบุษราคัมแห่งนี้
นายกรัฐมนตรีย้ําถึงสถานการณ์การแพร่ระบาดโควิด-19 ที่เกิดขึ้นขณะนี้ ว่า ยังวางใจไม่ได้ อยากให้เน้นมาตรการทางสังคม ขอประชาชนทุกคน ผู้นําชุมชน ช่วยกันดูแลซึ่งกันและกันควบคู่การปฏิบัติตามมาตรการสาธารณสุขอย่างเคร่งครัด ใส่หน้ากากผ้าและหน้ากากอนามัยตลอดเวลา เว้นระยะห่างระหว่างกัน เพื่อป้องกันการแพร่ระบาดโควิด-19 ซึ่งอาจส่งกระทบประชาชนได้รับความลําบากอยู่มากพอสมควร แต่รัฐบาลก็ไม่นิ่งนอนใจ มีมาตรการในเรื่องเศรษฐกิจรองรับไว้เพื่อดูแลประชาชนด้วย ทั้งนี้ขอให้มีการสร้างการรับรู้ให้ข้อมูลที่เป็นประโยชน์กับประชาชน และให้ประชาชนปฏิบัติตามคําแนะนําของแพทย์ กระทรวงสาธารณสุข
นายกรัฐมนตรียังเชิญชวนประชาชนมาลงทะเบียนรับการฉีดวัคซีนผ่านระบบหมอพร้อม ซึ่งมีการจัดระบบแต่ละกลุ่มตามช่วงเวลาที่เหมาะสมสอดคล้องกับปริมาณวัคซีนที่กําลังเข้ามาเพิ่มอีก ยืนยันต้องฉีดวัคซีนให้ได้ตามแผนที่วางไว้ รัฐบาลจะทําหน้าที่อย่างเต็มที่
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ก่อสร้างทางสายใหม่  อ.อรัญประเทศ-ชายแดนไทย/กัมพูชา  จ.สระแก้ว
วันศุกร์ที่ 14 พฤษภาคม 2564
กรมทางหลวง กระทรวงคมนาคม ก่อสร้างทางสายใหม่  อ.อรัญประเทศ-ชายแดนไทย/กัมพูชา  จ.สระแก้ว
ส่งเสริมภาคขนส่ง-การค้าการลงทุน เชื่อมโยงโครงข่ายชายแดนไทย-กัมพูชา รองรับ AEC  คืบหน้ากว่า 70%  คาดแล้วเสร็จประมาณเดือนกุมภาพันธ์ 2565
กรมทางหลวง กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างขยายทางหลวงสายใหม่หมายเลข 3646 สาย อ.อรัญประเทศ -ชายแดนไทย/กัมพูชา (บ.หนองเอี่ยน-สตึงบท) ตั้งแต่ กม. 0+000 – กม.25+211 ระยะทาง 25.211 กิโลเมตร เพื่อเชื่อมโยงโครงข่ายทางหลวงหมายเลข 33 – ทางหลวงหมายเลข 3366 – สะพานข้ามคลองพรมโหด –  บ้านหนองเอี่ยน ต.ท่าข้าม อ.อรัญประเทศ จ.สระแก้ว ไปยัง บ้านสตึงบท ต.ปอยเปต อ.โอโจรว จ.บันเตียเมียนเจย ประเทศกัมพูชา เพื่อรองรับปริมาณจราจรที่จะเพิ่มขึ้นในอนาคต เนื่องจากการค้าบริเวณชายแดนระหว่างประเทศไทยกับประเทศกัมพูชาที่บริเวณจุดผ่านแดนถาวร บ้านคลองลึก อ.อรัญประเทศ จ.สระแก้ว (บริเวณตลาดโรงเกลือ) ปัจจุบันมีการเติบโตอย่างรวดเร็ว ทําให้จุดผ่านแดนมีความหนาแน่น เกิดการติดขัดของการจราจรบริเวณด่านพรมแดนจากรถที่มาขนส่งสินค้า รวมถึงนักท่องเที่ยวที่มาซื้อสินค้าที่ตลาดโรงเกลือ ดังนั้นเพื่อขยายพื้นที่การค้าการลงทุนชายแดนบริเวณบ้านหนองเอี่ยน จึงมีได้ก่อสร้างทางหลวงแนวใหม่เพื่อให้รองรับการขนส่งที่เพิ่มมากขึ้นในอนาคต
กรมทางหลวงได้ดําเนินโครงการก่อสร้างทางหลวงสายดังกล่าวโดยแบ่งการก่อสร้างเป็น 2 ตอน ตอนที่ 1 ระหว่าง กม.0+000 – กม.10+500 ระยะทาง 10.5 กิโลเมตร และตอนที่ 2 ระหว่าง กม.10+500 – กม.25+211 ระยะทาง 14.7 กิโลเมตร ก่อสร้างเป็นมาตรฐานทางชั้นพิเศษ 4 ช่องจราจร ผิวทางคอนกรีตกว้างช่องละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร เกาะกลางเป็นแบบกดเป็นร่อง (DEPRESSED MEDIAN) พร้อมสะพานข้ามทางรถไฟเป็นสะพานคู่ที่มีช่องจราจรรวม 4 ช่องจราจร กว้างช่องละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร ช่องว่างระหว่างสะพาน 9 เมตร ทางกลับรถใต้สะพาน 2 ช่องจราจรกว้างช่องละ 3.50 เมตร ไหล่ทางกว้าง 1.50 เมตร และ 2.50 เมตร เพื่ออํานวยความสะดวกปลอดภัยให้กับประชาชน และติดตั้งไฟฟ้าแสงสว่างตลอดเส้นทาง งบประมาณ 2,070 ล้านบาท ปัจจุบันการก่อสร้างคืบหน้ากว่า 70% คาดว่าจะก่อสร้างจะแล้วเสร็จประมาณเดือนกุมภาพันธ์ 2565
ทั้งนี้ เมื่อโครงการก่อสร้างแล้วเสร็จจะช่วยลดระยะเวลาการเดินทาง ประหยัดค่าใช้จ่าย และลดปัญหาการติดขัดของการจราจรจากรถขนส่งสินค้าบริเวณด่านพรมแดน บ.คลองลึก รวมถึงสนับสนุนศักยภาพจุดผ่านแดนถาวรแห่งใหม่โดยการขยายพื้นที่การค้าการลงทุนบริเวณชายแดนในการรับการส่งออกและการนําเข้าสินค้าระหว่างประเทศตามนโยบายด้านโลจิสติกส์ของประเทศ และเป็นส่วนในการส่งเสริมนโยบายและแนวทางความร่วมมือทางเศรษฐกิจอาเซียน (ASEAN Economic Community : AEC) ในอนาคต
รัฐบาลไทย-ข่าวทำเนียบรัฐบาล-ผู้ประกันตน เฮ!! บอร์ด สปส.เห็นชอบลดเงินสมทบเหลือร้อยละ 2.5 เข้า ครม.สัปดาห์หน้า
วันศุกร์ที่ 14 พฤษภาคม 2564
ผู้ประกันตน เฮ!! บอร์ด สปส.เห็นชอบลดเงินสมทบเหลือร้อยละ 2.5 เข้า ครม.สัปดาห์หน้า
------------
นายสุชาติ ชมกลิ่น รัฐมนตรีว่าการกระทรวงแรงงาน เผย บอร์ดประกันสังคมเห็นชอบปรับลดเงินสมทบทั้งนายจ้างและลูกจ้าง เหลือฝ่ายละร้อยละ 2.5 เป็นเวลา 3 เดือน เริ่ม มิถุนายน – สิงหาคม 2564 เพื่อบรรเทาความเดือดร้อนแก่ผู้ประกันตนจากผลกระทบโควิด-19 เตรียมเสนอ ครม.สัปดาห์หน้า
เมื่อวันที่ 14 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะกรรมการประกันสังคม มีมติเห็นชอบ ร่างกฎกระทรวงกําหนดอัตราเงินสมทบกองทุนประกันสังคม พ.ศ. .....โดยให้ลดอัตราเงินสมทบนายจ้างและผู้ประกันตนมาตรา 33 จากเดิมฝ่ายละร้อยละ 5 เหลือฝ่ายละร้อยละ 2.5 ของค่าจ้างผู้ประกันตน และผู้ประกันตนมาตรา 39 เหลืออัตราเดือนละ 216 บาท เป็นเวลา 3 เดือนในงวดเดือนมิถุนายน – สิงหาคม 2564 ส่วนงวดเดือนกันยายน 2564 เป็นต้นไป ให้ส่งเงินสมทบอัตราเดิม เพื่อบรรเทาความเดือดร้อนแก่ผู้ประกันตนในช่วงสถานการณ์การแพร่ระบาดของโรคโควิด-19 ในระลอก 3 ทั้งนี้ จะเสนอเข้าที่ประชุมคณะรัฐมนตรี (ครม.) ภายในสัปดาห์หน้า
นายสุชาติ กล่าวต่อว่า การลดเงินสมทบในครั้งนี้จะทําให้เกิดประโยชน์ต่อนายจ้างและผู้ประกันตน นายจ้าง จํานวน 485,113 ราย ผู้ประกันตนมาตรา 33 จํานวน 11,164,384 คน และผู้ประกันตนมาตรา 39 จํานวน 1,832,500 คน สามารถนําเงินสมทบที่ลดลงไปใช้จ่ายเพื่อเสริมสภาพคล่องในช่วงวิกฤตเศรษฐกิจที่ได้รับผลกระทบจากการระบาดของโรคติดเชื้อโควิด-19 ในระยะเวลาตั้งแต่เดือนมิถุนายน - สิงหาคม 2564 รวมเป็นเงินทั้งสิ้น 20,163 ล้านบาท อันเป็นการลดปัญหาทางการเงินของนายจ้างและผู้ประกันตน ส่งผลให้คุณภาพชีวิตผู้ประกันตนดีขึ้นและเป็นการรักษาระดับการจ้างงานของนายจ้างอีกด้วย
รัฐบาลไทย-ข่าวทำเนียบรัฐบาล-การประชุมชี้แจงแนวทางการดำเนินโครงการเสริมแกร่ง SMEs ที่ได้รับสินเชื่อกองทุนพัฒนาเอสเอ็มอีตามแนวประชารัฐ
วันศุกร์ที่ 14 พฤษภาคม 2564
การประชุมชี้แจงแนวทางการดําเนินโครงการเสริมแกร่ง SMEs ที่ได้รับสินเชื่อกองทุนพัฒนาเอสเอ็มอีตามแนวประชารัฐ
ผู้ตรวจฯ เดชา เป็นประธานการประชุมชี้แจงแนวทางการดําเนินโครงการเสริมแกร่ง SMEs ที่ได้รับสินเชื่อกองทุนพัฒนาเอสเอ็มอีตามแนวประชารัฐ
วันนี้ (14 พฤษภาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะผู้อํานวยการกองทุนพัฒนาเอสเอ็มอีตามแนวประชารัฐ เป็นประธานการประชุมชี้แจงแนวทางการดําเนินโครงการเสริมแกร่ง SMEs ที่ได้รับสินเชื่อกองทุนพัฒนาเอสเอ็มอีตามแนวประชารัฐ เพื่อส่งเสริมและพัฒนาเอสเอ็มอีแบบเฉพาะราย โดยดําเนินงานตามกลุ่มประสิทธิภาพองค์กร 6 กลุ่ม โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นางพงษ์ศิริ วรรณศรี ผู้อํานวยการกองตรวจราชการ นางรวีวรรณ อุตรนคร ผู้อํานวยการกองกลาง เข้าร่วม พร้อมคณะผู้บริหารที่ประชุมผ่านระบบเทคโนโลยีสารสนเทศ Video Conference (Zoom) ณ ห้องประชุม อก.4 ชั้น 4 สํานักงานปลัดกระทรวงอุตสาหกรรม